Mens flere nordjyder har nydt godt af solen i den forgangende uge, så kan det meget vel være forbi i den kommende uge. Der har i løbet af ugen allerede lydt meldinger om snevejr i Nordjylland på trods af, at kalenderen siger forår. Og nu lyder den seneste melding fra DMI ikke blot på sne - men snestorm. Meldingen lyder på snestorm i hele landet i en kategori 2, som er farligt vejr. Varslingen er gyldig fra den 6. marts fra klokken 23.00 til den 8. marts klokken 06.00. - Vær forberedt på, at vejrudviklingen kan påvirke dine omgivelser og forstyrre trafik og forsyning. Følg myndighedernes råd, og vær ekstra opmærksom, når du færdes ude, lyder opfordringen. DMI varsler kraftigt snefald, når snemængden overstiger 15 centimeter på seks timer over et større område. Der varsles snestorm, når der ventes snefald på mere end 10 centimeter på seks timer, og middelvinden overskrider 10 meter i sekundet. Med en snestorm i vente skulle flere nordjyder derfor skynde sig at nyde det sidste sol og forår. Flere tog i haven eller på en gå tur. I videoen herunder kan du se, hvad nordjyderne brugte den sidste forårsdag inden snestormen på.

Opsummering:
Vær forberedt, lyder opfordringen.